
ΚΟΥΒΑ
CUBA WEST
9 ΗΜΕΡΕΣ - 7 ΝΥΧΤΕΣ

ΑΒΑΝΑ – ΓΚΟΥΑΜΑ – ΣΑΝΤΑ ΚΛΑΡΑ – ΣΙΕΝΦΟΥΕΓΚΟΣ – ΤΡΙΝΙΔΑΔ - ΒΑΡΑΔΕΡΟ
Κλασικός εβδομαδιαίος γύρος της Δυτικής Κούβας. Ανακαλύψτε τα σημαντικότερα αξιοθέατα της ατμοσφαιρικής  Αβάνας, του αποικιακού Τρινιδάδ και των εξωτικών παραλιών του Βαραδέρο, ενώ θα επισκεφτείτε την ιστορική Σάντα Κλάρα, το Σιενφουέγκος & την τροπική φύση Γκουαμά.

1H ΜΕΡΑ: ΑΘΗΝΑ - ΠΤΗΣΗ ΓΙΑ ΑΒΑΝΑ
Συγκέντρωση στο αεροδρόμιο και αναχώρηση με προορισμό την Αβάνα μέσω ενδιάμεσου σταθμού. Μετά την παραλαβή αποσκευών, θα σας περιμένει ο αντιπρόσωπος του γραφείου μας στην Κούβα που θα σας συνοδεύσει στο ξενοδοχείο. Τακτοποίηση στα δωμάτια σας και διανυκτέρευση.
2Η ΜΕΡΑ: ΑΒΑΝΑ – ΞΕΝΑΓΗΣΗ ΠΟΛΗΣ & ΒΟΛΤΑ ΜΕ ΑΜΕΡΙΚΑΝΙΚΕΣ ΑΝΤΙΚΕΣ
Πρωινό στο ξενοδοχείο, επιβίβαση σε αυτοκίνητο αντίκα και αναχωρούμε για την ξενάγησή μας στην πιο όμορφη πόλη της Καραϊβικής. Θα ξεκινήσουμε από την Πλατεία της Επανάστασης με τις τεράστιες προσωπογραφίες του Che Guevara και του Camilo Cienfuegos. Στη συνέχεια θα περάσουμε από το Πανεπιστήμιο της Αβάνας, θα διασχίσουμε τη “σύγχρονη” συνοικία του Βεδάδο με την κεντρική πλατεία Copelia και την περίφημη παραλιακή λεωφόρο Malecón, θα καταλήξουμε στο Καπιτώλιο, πιστό αντίγραφο αυτού στην Ουάσινγκτον των Ηνωμένων Πολιτειών.

Η περιήγηση μας αλλάζει ρυθμό και μπαίνουμε στην Habana Vieja ή Παλιά Αβάνα, πολιτιστική κληρονομιά της ανθρωπότητας και προστατευόμενη από την UNESCO από το 1982, η οποία φιλοξενεί μερικά από τα ωραιότερα αποικιακά κτήρια στην Καραϊβική. Θα επισκεφτούμε τη μοναδική ελληνική ορθόδοξη εκκλησία της Καραϊβικής, τον Άγιο Νικόλαο και στη συνέχεια περπατώντας θα δούμε την Πλατεία του Αγίου Φραγκίσκου της Ασίζης (Plaza de San Francisco de Asís) την Παλιά Πλατεία (Plaza Vieja), την Πλατεία των Όπλων (Plaza de Armas) και την πλατεία του Καθεδρικού Ναού (Plaza de la Catedral), τον «ναΐσκο» Templete και το Castillo de La Fuerza Real. Ελεύθερο το υπόλοιπο της ημέρας.

3H ΜΕΡΑ: ΑΒΑΝΑ – ΟΛΟΗΜΕΡΗ ΕΚΔΡΟΜΗ ΣΤΟ ΒΙΝΙΑΛΕΣ
Μετά το πρωινό αναχωρούμε για την μαγευτική κοιλάδα Βινιάλες (Viñales) στη δυτικότερη επαρχία της Κούβας, το Πινάρ ντελ Ρίο (Pinar del Río), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε παρασκευαστήριο πούρων για να δούμε από κοντά την επεξεργασία τους. Η βόλτα μας στην κοιλάδα του Βινιάλες θα σας μείνει αξέχαστη: πράσινοι βελούδινοι λοφίσκοι, γνωστοί με το όνομα mogotes (μογκότες), που δεν υπάρχουν πουθενά αλλού στον κόσμο, ξεπηδούν από την κοιλάδα κατάφυτοι και σχεδόν απόκοσμοι… πανύψηλα φοινικόδεντρα, καταρράκτες και υπόγειες σπηλιές με ποτάμια συνθέτουν ένα μαγευτικό τοπίο. Επίσκεψη στην τεράστια Τοιχογραφία της Προϊστορίας (Mural de la Prehistoria) και στη Σπηλιά Του Ινδιάνου (Cueva del Indio), για να διασχίσουμε με μικρή βάρκα το υπόγειο ποτάμι της. Μεσημεριανό γεύμα σε τοπικό εστιατόριο σ’ ένα μοναδικό περιβάλλον με ζωντανή μουσική. Επιστρέφοντας στην Αβάνα, θα κάνουμε μια στάση στο παρατηρητήριο Λος Χασμίνες (Los Jazmines) με τη μαγευτική θέα σε ολόκληρη την κοιλάδα του Βινιάλες. Άφιξη στην Αβάνα και ελεύθερο το υπόλοιπο της ημέρας.
4Η ΜΕΡΑ: ΑΒΑΝΑ - ΕΛΕΥΘΕΡΗ ΜΕΡΑ
Πρωινό. Μέρα ελεύθερη στην Αβάνα για να απολαύσετε την μοναδική αυτή πόλη με την γοητεία των 60ς, να περιπλανηθείτε στο ιστορικό της κέντρο, να δοκιμάσετε τα υπέροχα κοκτέιλ με τους ήχους ζωντανής μουσικής στα δεκάδες μπαράκια και να κάνετε τις αγορές σας. Ο ξεναγός σας θα σας δώσει όλες τις απαραίτητες πληροφορίες για να ανακαλύψετε τις άγνωστες και απόκρυφες γωνιές της πόλης. Το βράδυ σας προτείνουμε να πάτε μια βόλτα στην Habana Vieja και να απολαύσετε τα αγαπημένα ποτά του Έρνεστ Χέμινγουεϊ: daiquirí (νταϊκιρί) στο Floridita και mojito (μοχίτο) στη Bodeguita del Medio.
5H ΜΕΡΑ: ΒΑΡΑΔΕΡΟ – ΓΚΟΥΑΜΑ - ΚΟΛΠΟΣ ΤΩΝ ΧΟΙΡΩΝ - ΣΙΕΝΦΟΥΕΓΚΟΣ - ΤΡΙΝΙΔΑΔ
Πρωινό και παράδοση δωματίων. Αναχώρηση για τη Χερσόνησο Ζαπάτα στο Γκουαμά (Guamá), τη μεγαλύτερη φυσική λίμνη της Κούβας. Στη «Λα Μπόκα» βρίσκεται η «Φάρμα Αναπαραγωγής Κροκοδείλων» που θα επισκεφτούμε. Τα ζώα αυτά, σημαντικό κομμάτι της άγριας πανίδας της Κούβας, προστατεύονται στο φυσικό τους περιβάλλον από το ανεξέλεγκτο κυνήγι. 

Συνεχίζουμε μέσα από το μαγκρόβιο δάσος Ζαπάτα, ώσπου να αντικρύσουμε τις δαντελένιες ακτές της Καραϊβικής, στον κόλπο των Χοίρων (γνωστός από την ομώνυμη αποτυχημένη απόβαση των Αμερικάνων στο νησί το 1961). Στάση σε μια θαλάσσια όαση, όπου τα πεντακάθαρα γαλαζοπράσινα νερά σχηματίζουν ένα φυσικό «ενυδρείο πισίνα», μέρος ιδανικό για μπάνιο & snorkeling, ποτά και θαλασσινούς μεζέδες (περιλαμβάνονται τα ποτά - open bar και μεσημεριανό γεύμα). Ύστερα θα φτάσουμε στο Σιενφουέγκος, πόλη χτισμένη το 1819 από Γάλλους άποικους και ένα από τα σημαντικότερα λιμάνια της χώρας. Κατά τη διάρκεια της πανοραμικής περιήγησης της πόλης, θα κάνουμε στάση στην κεντρική πλατεία με το κατάλευκο άγαλμα της θεάς Αθηνάς, όπου δεσπόζουν το Θέατρο Tomas Terry, το Δημαρχείο και το κλασικό κτήριο του Πανεπιστημίου. Πάνω στη θάλασσα, στη στενή χερσόνησο της «Punta Gorda» θα επισκεφτούμε το “Palacio del Valle”, ένα άκρως εντυπωσιακό κτήριο 100 ετών, αρχιτεκτονικό αριστούργημα, συνδυασμός ρομαντικής, γοτθικής, ενετικής και μαυριτανικής τεχνοτροπίας. Από τα κελάρια και τα επιβλητικά σαλόνια, θα ανεβούμε στην ταράτσα του Παλατιού, όπου η θέα της πόλης μαγεύει. Επόμενη στάση, Τρινιδάδ. Άφιξη και τακτοποίηση στα δωμάτια. Δείπνο και ελεύθερο βράδυ για μία πρώτη γνωριμία με την πόλη.

6Η ΜΕΡΑ: ΤΡΙΝΙΔΑΔ – ΣΑΝΤΑ ΚΛΑΡΑ – ΑΒΑΝΑ
Πρωινό, παράδοση δωματίων και ξενάγηση στο παραδοσιακό, αποικιακό Τρινιδάδ, πόλη που ίδρυσαν οι Ισπανοί στις αρχές του 16ου αιώνα, ανακηρυγμένο ως παγκόσμιο μνημείο πολιτιστικής κληρονομιάς από την UNESCO το 1986.  Επίσκεψη στην κεντρική πλατεία (Plaza Mayor), περιστοιχισμένη από αποικιακά κτίρια, στο «Μουσείο αποικιοκρατικής αρχιτεκτονικής» και στο παραδοσιακό καφενείο La Canchánchara, όπου θα απολαύσουμε το τοπικό ποτό από ρούμι, μέλι και λεμόνι που έδιναν οι αποικιοκράτες στους σκλάβους για να πάρουν δυνάμεις  του Τσε. Στην είσοδο του μαυσωλείου δεσπόζει το επιβλητικό, ύψους περίπου 7 μέτρων, μπρούντζινο άγαλμα του Κομαντάντε με το όπλο ανά χείρας. 
Συνεχίσουμε οδικώς δυτικά για την Αβάνα. Άφιξη αργά το βράδυ στην πρωτεύουσα και τακτοποίηση στα δωμάτια.
7H ΜΕΡΑ: ΒΑΡΑΔΕΡΟ
All Inclusive διατροφή. Ελεύθερη μέρα για να χαρείτε τις εγκαταστάσεις του ξενοδοχείου σας, την τροπική παραλία του Βαραδέρο για κολύμπι και διάφορα θαλάσσια σπορ. Προαιρετικά, μπορείτε να επιλέξετε την μονοήμερη κρουαζιέρα με Καταμαράν στο νησάκι Κάγιο Μπλάνκο.

 Η εκδρομή ξεκινά το πρωί από τη Μαρίνα του Βαραδέρο και περιλαμβάνει απεριόριστα τοπικά κοκτέιλ και αναψυκτικά στο σκάφος, και φαγητό με θαλασσινά στο Κ. Μπλάνκο. Θα έχετε επίσης την ευκαιρία να θαυμάσετε τον κοραλλιογενή βυθό σε συγκεκριμένο σημείο της διαδρομής με εξοπλισμό (μάσκα, αναπνευστήρα και βατραχοπέδιλα) που παρέχεται δωρεάν και την μοναδική εμπειρία να κολυμπήσετε με εκπαιδευμένα δελφίνια, παρουσία εκπαιδευτών σε ειδικά διαμορφωμένο δελφινάριο στην ανοικτή θάλασσα. Με την άφιξη στο Κάγιο Μπλάνκο, θα έχετε ελεύθερο χρόνο στην παραλία και γεύμα με θαλασσινά στην παραθαλάσσια ταβέρνα του νησιού. Επιστροφή στο ξενοδοχείο το απόγευμα.
8Η ΜΕΡΑ:  ΑΒΑΝΑ - ΠΤΗΣΗ ΕΠΙΣΤΡΟΦΗΣ - ΑΦΙΞΗ ΣΤΗΝ ΑΘΗΝΑ
Πρωινό στο ξενοδοχείο και αναχωρούμε ήδη με μια αίσθηση νοσταλγίας για το αεροδρόμιο της Αβάνας, απ’ όπου θα πάρουμε την πτήση της επιστροφής μας μέσω ενδιάμεσου σταθμού.

9Η ΜΕΡΑ:  ΑΦΙΞΗ ΣΤΗΝ ΑΘΗΝΑ
Άφιξη στην Αθήνα και τέλος ταξιδιού γεμάτοι εικόνες και αξέχαστες αναμνήσεις.

ΣΗΜΕΙΩΣΕΙΣ ΠΡΟΓΡΑΜΜΑΤΟΣ & ΔΙΑΜΟΝΗΣ:
· Για την καλύτερη διεκπεραίωση της εκδρομής, η σειρά του προγράμματος ενδέχεται να διαφοροποιηθεί, χωρίς ωστόσο να παραληφθεί οτιδήποτε.
· Λόγω της ιδιαίτερης κατάστασης που επικρατεί αυτή την περίοδο στην Κούβα, η εκδρομή μπορεί να πραγματοποιηθεί κανονικά, ωστόσο ενδέχεται να υπάρξουν κάποιες πρακτικές δυσκολίες κατά τη διάρκεια της παραμονής. Για παράδειγμα, ενδέχεται ορισμένα εστιατόρια ή καταστήματα να μην λειτουργούν ή κάποια μουσεία να είναι κλειστά. Σε περίπτωση που προκύψουν τέτοιες αλλαγές, το τοπικό μας γραφείο θα φροντίσει για τις απαραίτητες προσαρμογές του προγράμματος.
· Η εκδρομή, από πλευράς δικής μας οργάνωσης, θα πραγματοποιηθεί κανονικά
ΤΙΜΕΣ ΚΑΙ ΠΑΡΟΧΕΣ
	Διάρκεια
	Αναχωρήσεις
	ΤΕΛΙΚΗ ΤΙΜΗ ανά άτομο δίκλινο δωμάτιο
	Επιβάρυνση σε μονόκλινο

	9 Days / 7 nts
	02 Δεκεμβρίου 2027
	2.750€
	515€


ΔΙΑΜΟΝΗ:

	ΤΟΠΟΘΕΣΙΑ
	ΔΙΑΝΥΚΤΕΡΕΥΣΕΙΣ
	ΞΕΝΟΔΟΧΕΙΟ
	ΔΙΑΤΡΟΦΗ

	ΑΒΑΝΑ
	4 
	Nacional 5* or similar
	ΠΡΩΪΝΟ

	ΤΡΙΝΙΔΑΔ
	1
	Gran Melia Trinidad Peninsula 5* or similar
	ALL INCUSIVE

	ΒΑΡΑΔΕΡΟ
	2
	Hotel Internacional de Varadero 5* or similar
	 ALL INCUSIVE


ΠΕΡΙΛΑΜΒΑΝΟΝΤΑΙ:                                                            

· Αεροπορικό εισιτήριο σε οικονομική θέση από και προς Αθήνα με φόρους αεροδρομίων και επίναυλο καυσίμων
· Βίζα Κούβας και ταξιδιωτική ασφάλεια  

· Μια (1) αποσκευή και μία χειραποσκευή έκαστος

· 4  διανυκτερεύσεις στην Αβάνα με πρωινό 

· 1 διανυκτέρευση στο Τρινιδάδ με all inclusive διατροφή
· 2 διανυκτερεύσεις στο Βαραδέρο με all inclusive διατροφή 

· Όλες τις μεταφορές και εκδρομές, όπως αναγράφονται με κλιματιζόμενο λεωφορείο

· Όλες οι είσοδοι, όπως αναγράφονται στο πρόγραμμα

· Ελληνόφωνο έμπειρο συνοδό/ ξεναγό του γραφείου μας

· Έντυπο υλικό, Ασφάλεια αστικής ευθύνης & ΦΠΑ

ΔΕΝ ΠΕΡΙΛΑΜΒΑΝΟΝΤΑΙ:

· Προσωπικά έξοδα (τηλεφωνικές κλήσεις, υπηρεσίες καθαρισμού ρούχων, ιατρικά έξοδα κλπ.)

· Όλα τα γεύματα που δεν αναγράφονται στο πρόγραμμα

· Φιλοδωρήματα σε τοπικούς οδηγούς και ξεναγούς

· Προαιρετικές εκδρομές ή δραστηριότητες, που δεν αναφέρονται στο καθημερινό πρόγραμμα

ΤΡΟΠΟΙ ΠΛΗΡΩΜΗΣ:

· Με μετρητά στο γραφείο μας

· Με πιστωτική η χρεωστική κάρτα στο γραφείο μας
· Με τραπεζική κατάθεση σε έναν από τους παρακάτω λογαριασμούς
	ΤΡΑΠΕΖΑ
	ΙΒΑΝ

	ALPHA BANK
	GR6401401200120002320006081

	EUROBANK
	GR2602602090000550201529302


ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ

ΓΕΝΙΚΕΣ ΠΛΗΡΟΦΟΡΙΕΣ:

· Οι τιμές είναι κατ’ άτομο σε ευρώ.

· Δεν απαιτούνται εμβόλια ή άλλου είδους προληπτική αγωγή.

· Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες.

· Τα ξενοδοχεία & τοπικές υπηρεσίες δέχονται πληρωμές με μετρητά μόνο μέχρι νεοτέρας.
· ΠΡΟΣΟΧΗ! Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

· Παραλαβή δωματίων: 15.00 & Παράδοση δωματίων: 11.00.

· Παιδιά έως 12 ετών δικαιούνται την παιδική έκπτωση.

· Τρίκλινα δωμάτια είναι δίκλινα δωμάτια με πρόσθετη κλίνη.

· Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking).

· Οι τιμές των φόρων αεροδρομίων είναι βασισμένες στην τρέχουσα τιμή πετρελαίου.

· Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου.

· Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής.
ΤΑΞΙΔΙΩΤΙΚΑ ΕΓΓΡΑΦΑ

Για το ταξίδι σας στην Κούβα χρειάζεστε τουριστική βίζα και ειδική ταξιδιωτική ασφάλεια τα οποία προμηθεύεστε από το γραφείο μας. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας για να πληροφορηθούν για τις διαδικασίες έκδοσης βίζας. Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.

ΚΡΑΤΗΣΕΙΣ & ΠΛΗΡΩΜΕΣ

Για την οριστική προκράτηση, απαιτείται προκαταβολή 50% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

ΠΟΛΙΤΙΚΗ ΑΚΥΡΩΤΙΚΩΝ 

Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους.

· Η προκαταβολή είναι μη επιστρέψιμη

· Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

· Σε περίπτωση που η αεροπορική εταιρεία ακυρώσει η ίδια το δρομολόγιο, επιστρέφεται το ποσό που έχει καταβληθεί, με μόνη παρακράτηση €50 ανά κράτηση για έξοδα διαχείρισης.

· Σε περίπτωση που η ακύρωση γίνει από την πλευρά του πελάτη, η προκαταβολή δεν επιστρέφεται. Ωστόσο, υπάρχει δυνατότητα μεταφοράς του ταξιδιού σε άλλη ημερομηνία, με την αντίστοιχη χρέωση/ποινή που ενδέχεται να προκύψει από τις αεροπορικές εταιρείες, τα ξενοδοχεία και τους λοιπούς συνεργάτες.

